
«ԱՆՀԱՏՈՒՅՑ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ԵՎ  ՔԱՆԴՄԱՆ (ԱՊԱՄՈՆՏԱԺՄԱՆ) ԱՇԽԱՏԱՆՔՆԵՐ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. ԱՆՀՐԱԺԵՇՏՈՒԹՅՈՒՆԸ
«Անհատույց սեփականության իրավունքով գույք հանձնելու և  քանդման (ապամոնտաժման) աշխատանքներ կազմակերպելու մասին» Հայաստանի Հանրապետության կառավարության որոշման նախագծի ընդունումը պայմանավորված է ՀՀ կառավարության և Ասիական զարգացման բանկի միջև իրականացվող «Սեյսմիկ անվտանգության բարելավման ծրագրի» շրջանակներում նոր դպրոցական շենքի կառուցման համար ներկայումս առկա շենք շինությունների քանդման գործընթացը ՀՀ օրենսդրությամբ իրականացնելու անհրաժեշտությամբ, ինչպես նաև դպրոցական շենքի կառուցման ժամանակահատվածում աշակերտների բնականոն դասընթացներն ապահովելու նպատակով: 
2. ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ
ՀՀ կառավարության և Ասիական զարգացման բանկի  միջև կնքված վարկային պայմանագրի հիման վրա իրականացման փուլում գտնվող «Սեյսմիկ անվտանգության բարելավման ծրագրի շրջանակներում առաջնահերթ կարգով կառուցվում և վերակառուցվում են սեյսմիկ տեսանկյունից առավել խոցելի հանրակրթական դպրոցական շենքերը։ Ներկայումս անհրաժեշտություն է առաջացել ՀՀ Արարատի մարզի Հովտաշատ համայնքում նոր դպրոցական շենք կառուցելու նպատակով քանդել գոյություն ունեցող շենք-շինությունները՝ ՀՀ օրենսդրությամբ սահմանված կարգով։ Միաժամանակ անհրաժեշտություն է առաջանում նաև նշված դպրոցական շենքում սովորող աշակերտների և անձնակազմի համար ապահովել բնականոն կրթական գործընթացները։ 
3․ ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ
«Հայաստանի Հանրապետության 2015 թվականի հուլիսի 23-ի «Հայաստանի Հանրապետության պետական հանրակրթական դպրոցների սեյսմիկ անվտանգության բարելավման 2015-2030 թվականների ծրագիրը հաստատելու մասին» N 797-Ն ՀՀ կառավարության որոշմամբ ծրագրի հետ հաստատվել է  ՀՀ -ում  սեյսմակայունության տեսակետից առավել վտանգավոր 435 դպրոցների ցանկը, ինչպես նաև փոփոխություններով՝ 2017 թվականի հուլիսի  13-ի թիվ 805-Ն և 2018 թվականի դեկտեմբերի 13-ի թիվ N 1438-Ն որոշումներով, ՀՀ-ում  Սեյսմիկ անվտանգության բարելավման ծրագրի շրջանակներում կառուցվելիք կամ ամրացվելիք 46 դպրոցների ցանկը։
ՀՀ կառավարության և Ասիական զարգացման բանկի  միջև կնքված վարկային պայմանագրի հիման վրա իրականացվոմ է Սեյսմիկ անվտանգության բարելավման ծրագիրը (այսուհետ՝ Ծրագիր), որը սկսվել է 2015 թվականին և ծրագրի գործունեության ժամկետը երկարաձգվել է մինչև 2024 թվականը:
Ի տարբերություն այլ վարկային ծրագրերի տվյալ ծրագիրը հանդիսանում է արդյունքահեն, այսինքն ՀՀ-ին տրամադրված գումարները հաստատված է համարվում ոչ թե իրականացված ծախսերի, այլ ծրագրով նախատեսված արդյունքային ցուցանիշների ապահովման դեպքում: Բանկը նմանատիպ ծրագիր տարածաշրջանում իրականացնում է առաջին անգամ: Ծրագրի հիմնական և առանցքային ցուցանիշը հանդիսանում է առնվազն 18900 աշակերտի անվտանգ կրթական պայմանների ապահովվումը:  
[bookmark: _GoBack]Ծրագրի արդյունավետ իրականացման նպատակով Վարչապետի 30.06.2016թ թիվ 582-Ա որոշմամբ և խմբագրված այժմ 18.06.2020թ-ի N 726-Ա որոշմամբ ձևավորվել է միջգերատեսչական աշխատանքային խումբ։ 
Ծրագրի շրջանակներում ավարտվել են 6 դպրոցների շինարարական աշխատանքները, ներկայումս շինարարություն է իրականացվում թվով 13 դպրոցում։ 
4․  ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ
Կառավարության որոշման ընդունման դեպքում հնարավոր կլինի իրականացնել ՀՀ կառավարության և Ասիական զարգացման բանկի միջև իրականացվող Սեյսմիկ անվտանգության բարելավման ծրագրի շրջանակներում ընդգրկված Հովտաշատ համայնքի դպրոցական շենք-շինությունների քանդման աշխատանքների իրականացումը՝ ՀՀ օրենսդրության պահանջներին համապատասխան և ապահովել նշված դպրոցի սաների կրթական բնականոն գործընթացները։ Մասնավորապես՝  նախագծով առաջարկվում է Հովտաշատի միջնակարգ դպրոցի աշակերտների ուսումնական գործընթացը կազմակերպել ՀՀ Արմավիրի մարզի Գայ համայնքի միջնակարգ դպրոցական շենքում:
5. ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ ԵՎ ԱՆՁԻՆՔ
Սույն որոշման նախագիծը մշակվել է Հայաստանի Հանրապետության տարածքային կառավարման և ենթակառուցվածքների  նախարարության և ՀՀ Արարատի մարզպետարանի կողմից:
6. ԱԿՆԿԱԼՎՈՂ ԱՐԴՅՈՒՆՔԸ
Նախագծի ընդունմամբ ակնկալվում է ապահովել ՀՀ կառավարության և Ասիական զարգացման բանկի միջև իրականացվող Սեյսմիկ անվտանգության բարելավման ծրագրի շրջանակներում ՀՀ Արարատի մարզի Հովտաշատ համայնքի դպրոցական շենք շինությունների քանդման գործընթացը ՀՀ օրենսդրության համաձայն։ 





























ՏԵՂԵԿԱՆՔ
ԻՐԱՎԱԿԱՆ ԱԿՏՆ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ

Կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ավելացումներ և նվազեցումներ չեն նախատեսվում։


